section_heading: Drugi svjetski rat
paragraph_text: Nakon izbijanja Drugoga svjetskog rata i okupacije Kraljevine Jugoslavije, uspostavom NDH, postavljen je 1941. godine za ustaškog logornika u Višegradu, da bi zatim 1942., kraće vrijeme boravio u Sarajevu, te prelazi u Zagreb, gdje je u činu poručnika ustaške vojnice obnašao službu pri Glavnom ustaškom stanu. Kasnije, 1943., odlazi na doškolovanje u vojno učilište Stockerau, u Njemačkoj, gdje boravi zajedno s Velimirom Pavelićem, sinom ustaškog poglavnika Ante Pavelića. Nakon završene izobrazbe, vraća se u Zagreb, gdje obnaša službu u činu natporučnika PTS-a, kao Pavelićev osobni čuvar i pratitelj.Vojinović, Aleksandar. Ante Pavelić: Ante Pavelić. Zagreb: Centar za informacije i publicitet, 1988., str.367.